हरेक फिल्ममा फरक भूमिकामा देखिन खोज्नु आदत बनिसकेको छ मेरो । थरीथरी जनराका फिल्ममा विभिन्न निर्देशकसँग काम गर्दा चुनौती त हुन्छ नै, सँगै आत्मसन्तुष्टि पनि पाइरहेको छु । तैपनि नयाँ चरित्रको भोग मरेको छैन, सायद अभिनयमा प्यासन भएका सबै कलाकारलाई यस्तै हुन्छ । अब मलाई एक्सन भूमिकामा आफूलाई ढाल्न छ किनभने मैले एक्सन लेडीको अवतारमा देखिन पाएको छैन । फेरि एक्सन भन्नाले घिसिपिटी टाइपको हैन, अलि ‘हार्डकोर’ र ‘इन्टेन्स’ हुनुपर्छ । म एन्जेलिना जोलीको एक्सनबाट निकै प्रभावित छु ।
